Document ID: 32011R0383

KOMMISSIONENS GENNEMFØRELSESFORORDNING (EU) Nr. 383/2011
af 18. april 2011
om ændring af forordning (EF) nr. 194/2008 om forlængelse og styrkelse af de restriktive foranstaltninger over for Burma/Myanmar
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 194/2008 af 25. februar 2008 om forlængelse og styrkelse af de restriktive foranstaltninger over for Burma/Myanmar og ophævelse af forordning (EF) nr. 817/2006 (1), særlig artikel 18, stk. 1, litra b), og
ud fra følgende betragtninger:
(1)
Bilag V til forordning (EF) nr. 194/2008 indeholder en liste over de enheder, der ifølge forordningen er omfattet af visse eksport-, finansierings- og investeringsrestriktioner.
(2)
Bilag VI til forordning (EF) nr. 194/2008 indeholder en liste over de personer, grupper og enheder, der ifølge forordningen er omfattet af indefrysning af pengemidler og økonomiske ressourcer.
(3)
Bilag VII til forordning (EF) nr. 194/2008 indeholder en liste over de virksomheder, der ejes eller kontrolleres af Burmas/Myanmars regering eller dennes medlemmer eller hertil knyttede personer, og som ifølge forordningen er omfattet af investeringsrestriktioner.
(4)
Rådets afgørelse (EU) nr. 2011/239/FUSP (2) erstatter bilag I, II og III i Rådets afgørelse 2010/232/FUSP af 26. april 2010 (3), som indeholder listen over virksomheder omhandlet i afgørelsens artikel 3, stk. 2, litra b), artikel 5 og artikel 14, listen over fysiske og juridiske personer omhandlet i afgørelsens artikel 9, 10 og 13 og listen over virksomheder omhandlet i afgørelsens artikel 10 og 14. Med forordning (EF) nr. 194/2008 får Rådets afgørelse 2010/232/FUSP virkning, for så vidt der kræves en indsats på EU-plan. Bilag V, VI og bilag VII til forordning (EF) nr. 194/2008 bør derfor ændres i overensstemmelse hermed.
(5)
Med hensyn til de personer, der er identificeret i bilag IV til Rådets afgørelse 2011/239/FUSP, suspenderes virkningen af deres opførelse i bilag II til samme afgørelse. Derfor er det ikke hensigtsmæssigt at opføre deres navne i bilag VI til forordning (EF) nr. 194/2008.
(6)
For at sikre, at de i denne forordning fastsatte foranstaltninger er effektive, bør denne forordning træde i kraft på dagen for offentliggørelsen -
VEDTAGET DENNE FORORDNING:
Artikel 1
1. Bilag V til forordning (EF) nr. 194/2008 erstattes af teksten i bilag I til nærværende forordning.
2. Bilag VI til forordning (EF) nr. 194/2008 erstattes af teksten i bilag II til nærværende forordning.
3. Bilag VII til forordning (EF) nr. 194/2008 erstattes af teksten i bilag III til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. april 2011.

Labels: 18
3
5
11